ai4bharat/Pralekha huggingface dataset:
சாலைப் போக்குவரத்து மற்றும் நெடுஞ்சாலைத்துறை அமைச்சகம்
உள்கட்டமைப்பு மற்றும் எம்எஸ்எம்இ பிரிவில் சர்வதேச முதலீட்டை அதிகரிக்க கட்கரி வலியுறுத்தல்
இந்திய நெடுஞ்சாலைகள் மற்றும் குறு, சிறு, நடுத்தரத் தொழில்  பிரிவில், சர்வதேச நிறுவனங்கள் மற்றும் அமைப்புகளின் முதலீட்டை அதிகரிக்க வேண்டும் என்று மத்திய சாலைப்போக்குவரத்து, நெடுஞ்சாலை, குறு, சிறு, நடுத்தரத் தொழில் துறை அமைச்சர் திரு. நிதின் கட்கரி வலியுறுத்தியுள்ளார். இந்தியப் பொருளாதாரத்தின் வளர்ச்சி எந்திரங்களாக வாகனத் தொழில் மற்றும் எம்எஸ்எம்இ துறைகள் விளங்குவதாக அவர் கூறினார்.
வர்த்தக முதலீடு மற்றும் சாலை உள்கட்டமைப்பு மற்றும் எம்எஸ்எம்இ பிரிவில் ஒத்துழைப்பு குறித்த இந்திய-ஆஸ்திரேலிய வர்த்தக சபை மற்றும் உமன்னோவடர் கூட்டத்தில் உரையாற்றிய அமைச்சர் சாலைப்பாதுகாப்புப் பிரிவில் இந்தியாவும், ஆஸ்திரேலியாவும் ஏற்கனவே ஒத்துழைப்பு அளித்து வருவதாகக் குறிப்பிட்டார். இந்த ஒத்துழைப்பு சாலைகளின் சிறந்த வடிவமைப்பு மற்றும் மக்களுக்கு விழிப்புணர்வு வாய்ப்புகளை வழங்கி வருகிறது என அவர் கூறினார். இந்திய சாலைப்பாதுகாப்பு மதிப்பீட்டுத் திட்டத்தின் கீழ், 21000 கி.மீ சாலைகள் மதிப்பிடப்பட்டுள்ளன. சுமார் 3000 கி.மீ தூரச் சாலை தொழில்நுட்பத்தின் கீழ் மேம்படுத்தப்பட்டுள்ளன. சிறந்த சாலைப் பொறியியலும், பொதுமக்களின் விழிப்புணர்வு அதிகரிப்பும், முன்னேற்றத்தைக் கொண்டு வந்திருப்பதாக அவர் தெரிவித்தார். இந்த மேம்பாட்டுத் திட்டங்கள் 50 சதவீத சாலை விபத்துக்களைக் குறைக்கும் என மதிப்பிடப்பட்டுள்ளதாக அவர் கூறினார். 2030-ஆம் ஆண்டு வாக்கில், சாலை விபத்து இறப்புகள் இல்லாத நிலையை உருவாக்க வேண்டும் என்பது நமது நோக்கமாகும் என்று திரு. கட்கரி கூறினார்.
சாலை விபத்துகளைக் குறைக்க தமது அமைச்சகம் பல்வேறு முன்முயற்சிகளை எடுத்துள்ளதாக திரு. கட்கரி தெரிவித்தார். இந்தப் பிரச்சாரத்துக்காக, உலக வங்கியும், ஆசிய வளர்ச்சி வங்கியும் தலா ரூ.7000 கோடி வழங்க உறுதியளித்துள்ளன. சமூக விழிப்புணர்வு, கல்வி, அவசரகாலச் சேவைகளில் முன்னேற்றம், மருத்துவக் காப்பீடு அறிவுறுத்தல், அதிக மருத்துவமனை வசதி உள்ளிட்டவை சாலைப்பாதுகாப்பு இலக்குகளை நோக்கி நாடு முன்னேறி வருகிறது என்று அவர் கூறினார். இந்தியாவில் போக்குவரத்துப் பிரிவில் அனைத்து அம்சங்களையும் உள்ளடக்கி, 2019 மோட்டார் வாகனச் சட்டம் கொண்டு வரப்பட்டுள்ளதாக அவர் குறிப்பிட்டார்.
கிராமங்கள், விவசாயம், பழங்குடியினர் பிரிவுகளில் வேலை வாய்ப்புகளை வழங்குவதில் அரசு கவனம் செலுத்தி வருவதாக அமைச்சர் கூறினார். வருங்காலத்தில், இந்தியாவின் பொருளாதாரத்தை எம்எஸ்எம்இ பிரிவு முன்னெடுத்துச் செல்லும் என்று அவர் உறுதிபடத் தெரிவித்தார். காப்பீடு, ஓய்வூதியம், பங்குப் பொருளாதாரத்தில் மிகப் பெரிய வாய்ப்புகள் உள்ளதால், உள்கட்டமைப்பு மற்றும் காப்பீட்டுத் துறைகள் முதலீடுகளுக்காக திறந்து விடப்பட்டுள்ளன என்று அவர் கூறினார். எம்எஸ்எம்இ விரைவில் மூலதனச் சந்தையில் பங்கெடுக்கும் என அவர் தெரிவித்தார்.
இந்த நிகழ்ச்சியில், ஆஸ்திரேலியத் துணைப் பிரதமர் திரு. மிக்கேல் மெக்கொர்மாக் உரையாற்றினார். இந்தியச் சாலைப் பிரிவில், குறிப்பாக சாலைப் பாதுகாப்பு பிரிவு வளர்ச்சி மற்றும் மேம்பாட்டில் பங்கு வகிக்க ஆஸ்திரேலியா ஆர்வமாக உள்ளது என அவர் தெரிவித்தார்.
விவசாயத்துறை அமைச்சகம்
பிரதமர், மத்திய வேளாண் அமைச்சர், மத்திய, மாநில அரசுகள் மற்றும் கடன் அளித்த வங்கிகளின் வழிகாட்டுதல் மற்றும் ஆதரவுக்கு நன்றி தெரிவிக்கும் விழாவுக்கு உற்சாகம் தரும் மாற்றத்தை ஏற்படுத்திய நேஃபெட் ஏற்பாடு
கடும் நிதிநெருக்கடி மற்றும் வங்கிகளின் கடனில் சிக்கித் தவித்துவந்த இந்திய தேசிய வேளாண் கூட்டுறவு சந்தைப்படுத்தும் கூட்டமைப்பு  2017-18 நிதியாண்டில் திருப்புமுனை மாற்றத்தை ஏற்படுத்தி அதிக லாபம் ஈட்டியுள்ளது. இதன் மூலம் கடன் கொடுத்த வங்கிக்கு ரூ. 478 கோடியைத் திருப்பி அளித்துக் கடனுக்குத் தீர்வு காணும் உடன்படிக்கையில், இந்தக் கூட்டமைப்பு ரொக்கப்பணமாக ரூ. 220 கோடியைச் செலுத்தியுள்ளது.
புதுதில்லியில் உள்ள தனது தலைமையகத்தில் கடந்த 2018 மார்ச் 27ஆம் தேதி அன்று, கடன் தீர்வு உடன்படிக்கையில் நேஃபெட் கையொப்பமிட்டது. கடன் கொடுத்த எட்டு வங்கிகளின் பிரதிநிதியாக சென்ட்ரல் பேங்க் ஆஃப் இந்தியா திகழ்கிறது. கடும் நிதி நெருக்கடியில் சிக்கி அதை மூடும் நிலையில் இருந்த நேஃபெட் நிறுவனம் சாதனை அளவு லாபம் ஈட்டி, கடன் கொடுத்த வங்கிகள் மற்றும் இதர உயர் மதிப்பு கடன்தாரர்களுக்குக் கடனைத் திருப்பி செலுத்தியது வரையிலான பயணம் துன்பம் நிறைந்ததாகும்.
இந்த நிகழ்ச்சியில் மத்திய வேளாண்துறை அமைச்சர் திரு. ராதாமோகன் சிங் சிறப்பு விருந்தினராகக் கலந்துகொண்டார். மத்திய பெட்ரோலியம் மற்றும் இயற்கை எரிவாயுத் துறை அமைச்சர் திரு. தர்மேந்திர பிரதான், வேளாண்மை மற்றும் விவசாயிகள் நல்வாழ்வுத் துறை இணையமைச்சர்கள் திரு. புருஷோத்தம் ரூபாலா, திரு. கஜேந்திர சிங் ஷெகாவத் ஆகியோர் உடனிருந்தனர். மத்திய, மாநில அரசுகள், தேசியக் கூட்டுறவு அமைப்புகள், வங்கிகள், நிதி ஆயோக் உயர் அதிகாரிகள், நேஃபெட் இயக்குனர் குழு உறுப்பினர்கள், முன்னாள் நிர்வாக இயக்குநர்கள், கூட்டுறவின் ஓய்வுபெற்ற அதிகாரிகள் உள்ளிட்ட பலரும் விழாவில் கலந்து கொண்டனர்.
இந்த உடன்படிக்கைக்காக நேஃபெட் மற்றும் கடன் அளித்த வங்கிகளுக்கு நிகழ்ச்சியின் சிறப்பு விருந்தினர் திரு. ராதாமோகன் சிங் பாராட்டு தெரிவித்தார். பருப்பு வகைகள் மற்றும் எண்ணெய் வித்துக்கள் ஆகியவற்றை விலை ஆதரவுத் திட்டத்தின் கீழ் கொள்முதல் செய்யவும் அதன் மூலம் கூட்டமைப்புக்குக் குறிப்பிடத்தக்க வருவாயை ஈட்டியதுடன் விவசாயிகளுக்குச் சேவை அளிக்கும் கூட்டமைப்பின் முயற்சிகளை திரு. சிங் பாராட்டினார். மேலும் விவசாயிகளுக்கு சேவை அளிக்கும் வகையிலும் வெளிப்படைத்தன்மையை ஏற்படுத்தும் வகையிலும் பண்டகங்களைக் கொள்முதல் மற்றும் விநியோகம் செய்யவும் அவர் நேஃபெட் நிர்வாகத்திற்கு அழைப்பு விடுத்தார்.
மேலும் விவரங்கள் பெற: www.pib.nic.in என்ற வலைத்தளத்தைப் பார்க்கவும்.
(Visitor Counter : 91
ஊரக வளர்ச்சி அமைச்சகம்
மத்திய ஊரக மேம்பாடு, பஞ்சாயத்துராஜ் மற்றும் சுரங்கங்கள் துறை அமைச்சர் திரு. நரேந்திர சிங் தோமர் மாநிலங்கள் / யூனியன் பிரதேசங்களின் சிறப்புச் செயலாளர்களுடன் டிஷா முயற்சிகள் குறித்து விரிவான ஆலோசனை நடத்தினார்
மாவட்ட மேம்பாட்டு ஒருங்கிணைப்பு மற்றும் கண்காணிப்புக் குழு -வின் வெற்றிகரமான இரண்டாண்டு நிறைவைக் குறிக்கும் வகையில், ஒருவார கால நிகழ்வுகள் ஜுன் 25 முதல் நடைபெற்று வருகின்றன. நாளை  இது நிறைவடைகிறது. இதையொட்டி, மத்திய ஊரக மேம்பாடு, பஞ்சாயத்துராஜ் மற்றும் சுரங்கங்கள் துறை அமைச்சர் திரு. நரேந்திர சிங் தோமர் இன்று புதுதில்லியில் உள்ள விஞ்ஞான் பவனில் மாநிலங்கள் / யூனியன் பிரதேசங்களின் சிறப்புச் செயலாளர்களுடன் டிஷா முயற்சிகள் குறித்து விரிவான ஆலோசனை நடத்தினார். டிஷா முன்முயற்சி மற்றும் அனைவரும் பங்கேற்கும் நிர்வாகத்தில் இதனை சக்திவாய்ந்த கருவியாக மாற்றுவதற்கான வழிவகைகள் தொடர்பான தலைப்புகள் இந்த விவாதங்களில் மையமாக இருந்தன. ஊரக மேம்பாட்டுத் துறை இணையமைச்சர் திரு. ராம் கிருபால் யாதவும் இந்தக் கூட்டத்தில் தமது கருத்துக்களை பகிர்ந்து கொண்டார்.
மாவட்ட அளவிலான டிஷா குழுக் கூட்டங்களின்போது, திந்தோரி, ஜோத்பூர், ஜஷ்பூர், சிக்கார், ஜலான், ஜபல்பூர், சம்பல் ஆகிய மாவட்டங்களின் ஏழு நாடாளுமன்ற உறுப்பினர்களுடன் மத்திய ஊரக மேம்பாட்டு அமைச்சர் நேரடியாக கலந்துரையாடினார்.
--------
(Visitor Counter : 148
சுகாதாரம் மற்றும் குடும்ப நலத்துறை அமைச்சகம்
புதுதில்லி அகில இந்திய மருத்துவ அறிவியல் கழகத்தின் பெரும்திட்ட செயல்பாட்டுக்கு மத்திய அமைச்சரவை ஒப்புதல்
புதுதில்லியில் உள்ள அகில இந்திய மருத்துவ அறிவியல் கழகத்தை உலகத்தரத்திலான மருத்துவப் பல்கலைக்கழகமாக மாற்றுவதற்கான பெருந்திட்டத்தின் செயல்பாட்டுக்கு கொள்கை ரீதியில், பிரதமர் திரு நரேந்திர மோடி தலைமையில் நடைபெற்ற மத்திய அமைச்சரவைக் கூட்டம் ஒப்புதல் அளித்துள்ளது.
விவரம்
- அடுத்த இருபது ஆண்டுகளில் இக்கழகத்தின் உள்கட்டமைப்பை அதிகப்படுத்துவதற்கு வளர்ச்சியின் மூலமாக தேவையான இடப்பகுதியை உருவாக்குவது, அடுக்குமாடி கட்டிடங்கள் மற்றும் நிலப்பகுதியின் மறு ஒருங்கமைப்பு ஆகியவற்றுக்கு பெருந்திட்டம் வழிவகுக்கிறது.
- சிகிச்சை பெறுவோரின் நலன், பயிற்றுவித்தல், ஆராய்ச்சி, நிர்வாகம் மற்றும் கிழக்கு அன்சாரி நகர்  வளாகத்தில் பரிசோதனைகள் உள்ளிட்ட ஆதரவு சேவைகள் மற்றும் கிழக்கு அன்சாரி நகர்  அவசர சிகிச்சை மைய விரிவாக்கம் முதல்  குடியிருப்புகளுக்கான வசதிகள் வரையிலான கட்டமைப்புகள் ஆகியவற்றை ஒருங்கிணைப்பதன் மூலமாக அகில இந்திய மருத்துவ அறிவியல் கழகத்தின் உள்கட்டமைப்பை மறு வளர்ச்சி செய்ய உத்தேசிக்கப்பட்டுள்ளது.
-----
(Visitor Counter : 79
நித்தி ஆயோக்
அடல் புத்தாக்க திட்டம், டசால்ட் சிஸ்டம்ஸ் நிறுவனத்துடன் இணைந்து புத்தாக்கத்துக்கு மேலும் ஊக்குவிப்பை அளிக்கவுள்ளன
நிதி ஆயோக்கின் அடல் புத்தாக்க திட்டம், டசால்ட் சிஸ்டம்ஸ் நிறுவனத்துடன் கூட்டு சேர்ந்து, நாடு முழுவதும் புதுமை மற்றும் தொழில் முனைவோர் சுற்றுச்சூழல் அமைப்பை மேம்படுத்த உள்ளன.
இது தொடர்பான ஒப்பந்தம், அடல் புதுமை திட்டம் மற்றும் டசால்ட் சிஸ்டம்ஸ் இடையே, இன்று காணொலி காட்சி மூலம் கையெழுத்தானது.
இது குறித்து அடல் புத்தாக்க திட்ட இயக்குனர், டாக்டர் சிந்தன் வைஷ்ணவ் கூறுகையில், டசால்ட் நிறுவனத்துடன் இணைந்தது வெற்றிகர கூட்டாண்மை. இது அனைத்து பயனாளிகளிடமும் நாட்டில் உள்ள அடல் புத்தாக்க திட்டத்தின் விரவாக்கத்தை குறிக்கிறது என்று கூறினார்.
டசால்ட் சிஸ்டம்ஸ் நிறுவனத்தின் இந்திய நிர்வாக இயக்குனர் தீபக் என்.ஜி கூறுகையில், ‘‘அடல் புத்தாக்க திட்டத்துடன் இணைந்தது நீண்ட கால உறவின் தொடக்கமாகும். இது நாட்டில் தயாரிப்பாளர்கள், கண்டுபிடிப்பாளர்களின் சுற்றுச்சூழல் அமைப்பை வளர்ப்பதற்கான டசால்ட் நிறுவனத்தின் உறுதிப்பாட்டை வலுப்படுத்துகிறது’’ என்றார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1755399
----
(Visitor Counter : 447
ரெயில்வே அமைச்சகம்
6,000-க்கும் மேற்பட்ட ரயில் நிலையங்களில் இலவச வைஃபை சேவை
இந்தியாவில் இதுவரை 6,071 ரயில் நிலையங்களில் வைஃபை சேவை வழங்கப்பட்டு வருகின்றன. இந்த வசதி பொதுமக்களுக்கு முதல் அரை மணி நேரம் இலவசமாகவும், தொடர்ந்து கட்டண முறையிலும் வழங்கப்படுகிறது. ரயில் நிலையங்களில் பயணிகள் இணைய சேவையை பயன்படுத்திக் கொள்ள இந்த வசதி வகை செய்கிறது. இந்த ரயில் நிலையங்களில் பயன்படுத்தப்பட்ட இணைய சேவைக்கான டேட்டா மாதத்திற்கு தோராயமாக 97.25 டெராபைட்ஸ் ஆகும். இதற்கென ரயில்வே அமைச்சகம் தனி நிதி ஒதுக்கவில்லை என்று ரயில்வே அமைச்சர் திரு அஸ்வினி வைஷ்ணவ் மாநிலங்களவையில் எழுத்து மூலம் அளித்த பதிலில் தெரிவித்துள்ளார்.
மேலும் தகவல்களுக்கு, இந்த ஆங்கில செய்திக் குறிப்பைக் காணவும் https://pib.gov.in/PressReleasePage.aspx?PRID=1780117
------
(Visitor Counter : 75
ரெயில்வே அமைச்சகம்
இந்திய ரயில்வேயின் ரயில்வே பாதுகாப்புப் படையில் துணை ஆய்வாளர் பயிற்சி பெற்ற 83 மகளிர் வெற்றிகரமாகப் பயிற்சியை முடித்தனர்.
மவுலா-அலியில் உள்ள ரயில்வே பாதுகாப்புப் படைப் பயிற்சி மையத்தில் பல்வேறு பிராந்திய ரயில்வேக்களைச் சேர்ந்த 83 மகளிர் துணை ஆய்வாளர் பயிற்சி பெற்றவர்களின்  விடைபெறும் அணிவகுப்பு இன்று, அதாவது, 10 ஆகஸ்டு, 2020 அன்று, நடைபெற்றது.
சிறந்த மாணவியாகவும், உட்புற நடவடிக்கைகளில் சிறந்து விளங்கியவராகவும் திருவாளர். சன்ச்சல் செகாவத் தேர்ந்தெடுக்கப்பட்டர். வெளிப்புற நடவடிக்கைகளில் சிறந்து விளங்கியவராக திருவாளர். ஸ்மிரிதி பிஸ்வாஸ் தேர்ந்தெடுக்கப்பட்டர். திருவாளர். சன்ச்சல் செகாவத் அணிவகுப்புக்குத் தலைமை தாங்கினார்.
நிகழ்ச்சியில் பேசிய தெற்கு மத்திய ரயில்வே பொது மேலாளர் திரு கஜானன் மல்லையா, அர்ப்பணிப்பு உணர்வோடு பணிபுரியுமாறும், ரயில்வே சொத்துகள் மற்றும் பயணிகளின் பாதுகாப்பை உறுதிசெய்ய கடமைகளைத் திறம்பட ஆற்றுமாறும் பெண் துணை ஆய்வாளர்களை கேட்டுக்கொண்டார். பெண்கள் மற்றும் குழந்தைகளின் கடத்தல்கள் அதிகரித்து வருவதால், சமுதாயத்தின் பாதிக்கப்படக்கூடிய பிரிவினர், பெண்கள் மற்றும் குழந்தைகள் மீது சிறப்பு கவனம் செலுத்த வேண்டும். இளம் அலுவலர்களுக்கு ஒளிமயமான எதிர்காலம் அமைய வாழ்த்திய அவர், சிறப்பான செயல்திறனுக்காக மகளிர் துணை ஆய்வாளர்களை பாராட்டினார். மிக உயரிய அர்ப்பணிப்போடும், இரக்க உணர்வோடும் அவர்கள் தங்களது கடமையை செய்யவேண்டும் என்னும் தனது அவாவை அவர் வெளிப்படுத்தினார்.
இறுதித் தேர்வை வெற்றிகரமாக முடித்தவுடன், ரயில்வேயில் தாங்கள் எதிர்கொள்ளவுள்ள சவால்களை சமாளிப்பதற்காக துணை-ஆய்வாளர் பயிற்சி மாணவர்களுக்கு உள்புற மற்றும் வெளிப்புற விஷயங்களில் 9 மாதங்களுக்கு கடும் பயிற்சி அளிக்கப்பட்டது. வண்ணமயமான மற்றும் சிறப்பான அணிவகுப்பில் இன்று பங்கேற்ற அவர்கள், உறுதிமொழியை ஏற்றதற்கு பிறகு ரயில்வே பாதுகாப்புப் படையில் உறுப்பினர்கள் ஆனார்கள்.
தனி நபர் இடைவெளி மற்றும் கோவிட்-19 தொடர்பான அனைத்து வழிமுறைகளையும் பின்பற்றி அணிவகுப்புக்கு ஏற்பாடு செய்யப்பட்டிருந்தது.
(Visitor Counter : 169
உள்துறை அமைச்சகம்
பெண்கள் பாதுகாப்புக்கு சிறப்பு நடவடிக்கைகள்
நாடாளுமன்றத்தில் கேள்வி ஒன்றுக்கு மத்திய உள்துறை அமைச்சகம் சார்பில் எழுத்துபூர்வமாக தாக்கல் செய்த பதிலில் கூறியிருப்பதாவது:
காவல்துறையும், சட்டம் ஒழுங்கும் மாநிலம் சம்பந்தப்பட்ட விஷயம் ஆனாலும், நாடு முழுவதும் உள்ள பெண்களின் பாதுகாப்புக்கு ஏராளமான நடவடிக்கைகளை மத்திய அரசு எடுத்துள்ளது. பாலியல் குற்றங்களுக்கு எதிரான நடவடிக்கைகள் மேற்கொள்ள குற்றச்சட்டத் திருத்தம் 2018-ல் கொண்டுவரப்பட்டது. இச்சட்டத்தின் கீழ் 12 வயதுக்குக் கீழ் உள்ள சிறுமிகளை பாலியல் பலாத்காரம் செய்பவர்களுக்கு மரண தண்டனை உட்பட கடுமையான தண்டனை வழங்கப்படும்.
அவசர அழைப்புகளுக்கு 112 என்ற தொலைபேசி எண் உருவாக்கப்பட்டது. கணினி உதவியுடன் இந்த அழைப்பு வரும் இடங்களை கண்டறிந்து மீட்புக் குழுக்களை அனுப்ப முடியும். ஆபாச படங்கள் குறித்த புகார்களைத் தெரிவிக்க சைபர் கிரைம் இணையதளத்தை மத்திய உள்துறை அமைச்சகம் கடந்த 2018-ஆம் ஆண்டு தொடங்கியது.
நாடு முழுவதும் பாலியல் குற்ற வழக்குகளின் விசாரணையைக் கண்காணிக்க தேசிய தரவுத் தளத்தையும் உள்துறை அமைச்சகம் தொடங்கியது. விசாரணையை மேம்படுத்த மத்திய – மாநில தடயவியல் பரிசோதனை நிலையங்களில் டிஎன்ஏ பரிசோதனை வசதியை ஏற்படுத்துவதற்கான நடவடிக்கையும் மத்திய உள்துறை அமைச்சகம் மேற்கொண்டது.
பெண்களுக்கு எதிரான குற்றங்களை விசாரிக்க மாநிலங்கள் மற்றும் யூனியன் பிரதேசங்களுக்கு மத்திய உள்துறை அமைச்சகம் அவ்வப்போது ஆலோசனைகளை வழங்கி வருவதாக அந்த பதிலில் தெரிவிக்கப்பட்டுள்ளது.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://www.pib.gov.in/PressReleasePage.aspx?PRID=1782158
-------
(Visitor Counter : 113
புதிய மற்றும் புதுப்பிக்கத்தக்க எரிசக்தி அமைச்சகம்
சர்வதேச ஒத்துழைப்பு மற்றும் ஒருங்கிணைப்பு வாயிலாக எரிசக்தி பகிர்மானத்தை வேகப்படுத்த இந்தியாவின் ஜி20 தலைமைத்துவம் உறுதிபூண்டுள்ளது: திரு பூபேந்திர சிங் பாலா
சர்வதேச ஒத்துழைப்பு மற்றும் ஒருங்கிணைப்பு வாயிலாக எரிசக்தி பகிர்மானத்தை வேகப்படுத்த இந்தியாவின் ஜி20 தலைமைத்துவம் உறுதிபூண்டிருப்பதாக மத்திய புதுப்பிக்கத்தக்க எரிசக்தி அமைச்சகச் செயலாளர் திரு பூபேந்திர சிங் பல்லா தெரிவித்துள்ளார்.
ஜி20 அமைப்புக்கு இந்தியா தலைமை வகித்து வரும் நிலையில், அதன் ஒரு பகுதியாக மூன்றாவது எரிசக்தி பகிர்மான பணிக்குழுக்கூட்டம் மும்பையில் இன்று நடைபெற்றது.
“குறைந்த செலவிலான நிதி சார்ந்த புதுப்பிக்கத்தக்க எரிசக்திக்கான தொழில்நுட்பங்கள்” என்ற தலைப்பிலான இந்தக் கூட்டத்தை மத்திய புதுப்பிக்கத்தக்க எரிசக்தி துறை, இந்திய புதுப்பிக்கத்தக் எரிசக்தி மேம்பாட்டு முகமை, சர்வதேச புதுப்பிக்கத்தக்க முகமை ஆகியவை இணைந்து நடத்தின.
இக்கூட்டத்தில் தொடக்கவுரையாற்றிய மத்திய புதுப்பிக்கத்தக்க எரிசக்தி அமைச்சகச் செயலாளர் திரு பூபேந்திர சிங் பல்லா, எரிசக்தி பகிர்மானம் என்பது தொழில்நுட்பம் மற்றும் பொருளாதார அடிப்படையில், சாத்தியமானதாக உள்ளது. அதேபோன்று இதனால் ஏற்படக்கூடிய பலன்கள் அதற்கு செலவிடப்படும் தொகையைக் காட்டிலும் அதிகமாக உள்ளது என்று கூறினார்.
சுகாதாரம் மற்றும் குடும்ப நலத்துறை அமைச்சகம்
கொவிட் அண்மைச் செய்திகள்
நாடு தழுவிய தடுப்பூசி இயக்கத்தின் கீழ் இதுவரை மொத்தம் 220.66 கோடி தடுப்பூசி டோஸ்கள் வழங்கப்பட்டுள்ளன. இதில் 95.21 கோடி இரண்டாம் தவணை தடுப்பூசி டோஸ்களும், 22.87 கோடி முன்னெச்சரிக்கை டோஸ்களும் அடங்கும்.
கடந்த 24 மணி நேரத்தில் 1,050 டோஸ் தடுப்பூசிகள் அளிக்கப்பட்டுள்ளன.
இந்தியாவில் தற்போது 9,092 பேர் கொவிட் தொற்றால் பாதிக்கப்பட்டுள்ளனர். இது 0.02 சதவீதமாகும்.
தொற்றிலிருந்து மீண்டவர்களின் விகிதம் 98.79 சதவீதம்.
கடந்த 24 மணி நேரத்தில் 1,948 பேர் பாதிப்பிலிருந்து மீண்டுள்ளனர். இதுவரை குணமடைந்தவர்களின் எண்ணிக்கை மொத்தம் 4,44,44,013 பேர்.
கடந்த 24 மணி நேரத்தில் 865 பேருக்கு புதிதாக தொற்று பாதிப்பு உறுதி செய்யப்பட்டுள்ளது.
தினசரி பாதிப்பு விகிதம் 0.64% வாராந்திர பாதிப்பு விகிதம் 0.81% இதுவரை மொத்தம் 92.91 கோடி பரிசோதனைகள் நடத்தப்பட்டுள்ளன. கடந்த 24 மணி நேரத்தில் 1,35,873 பரிசோதனைகள் நடத்தப்பட்டுள்ளன.
பிரதமர் அலுவலகம்
உத்தராயன் பண்டிகையை முன்னிட்டு நாட்டு மக்களுக்கு பிரதமர் வாழ்த்து
உத்தராயன் பண்டிகையை முன்னிட்டு பிரதமர் திரு நரேந்திர மோடி நாட்டு மக்களுக்கு வாழ்த்து தெரிவித்துள்ளார்.
ட்விட்டர் பதிவில், “உத்தராயனை முன்னிட்டு நல்வாழ்த்துகள். நம் வாழ்வில் அபரிமிதமான குதூகலம் பெருகட்டும்”, என்று பிரதமர் கூறியுள்ளார்.
பிரதமர் அலுவலகம்
ஞாயிறன்று நடைபெறவுள்ள மக்கள் ஊரடங்கை ஆதரிக்கும் பல்வேறு தரப்பினருக்கும் பிரதமர் நன்றி
கொரோனா வைரஸ் பரவுவதைக் கட்டுப்படுத்தும் ஒரு முயற்சியாக ஞாயிறன்று நடைபெறவுள்ள மக்கள் ஊரடங்குக்கு ஒன்று சேர்ந்து ஆதரவளிக்கும் பல்வேறு தரப்பு மக்களின் முயற்சிகளை பிரதமர் திரு நரேந்திர மோடி பாராட்டியுள்ளார்.
மக்கள் ஊரடங்குக்கு பல்வேறு துறைகளைச் சார்ந்த சாதனையாளர்களும் செல்வாக்கு மிக்கவர்களும், பல்வேறு அமைப்புகளும், ஆதரவு தெரிவித்துள்ளனர். நாடே ஒன்று சேர்ந்து இதனைச் சிறந்த முறையில் நடைமுறைப்படுத்த வேண்டுமென அவர்கள் வலியுறுத்தியுள்ளனர்.
|
|
நாட்டைப் பெருமிதம் கொள்ளச்செய்த பல்வேறு தலைமுறைகளைச் சேர்ந்த மின்னல்வேக ஓட்டப்பந்தய வீரர்கள், கொரோனாவுக்கு எதிராக நாடே ஒன்றுசேர வேண்டும் என்று வேண்டுகோள் விடுத்துள்ளனர். அதனை நாம் செயல்படுத்த வேண்டும்.
https://t.co/S6Bv8LwskIhttps://t.co/wkJxiQD46v
-நரேந்திர மோடி , மார்ச் 20, 2020.
(Visitor Counter : 188
சுகாதாரம் மற்றும் குடும்ப நலத்துறை அமைச்சகம்
மாநிலங்கள் / யூனியன் பிரதேசங்களுக்கு 185.21 கோடிக்கும் மேற்பட்ட தடுப்பூசி டோஸ்கள் வழங்கப்பட்டுள்ளன
மாநிலங்கள் மற்றும் யூனியன் பிரதேசங்களுக்கு இதுவரை, 185.21 கோடிக்கும் மேற்பட்ட  தடுப்பூசி டோஸ்கள் மத்திய அரசு மூலம் இலவசமாகவும் மற்றும் மாநிலங்களின் நேரடி கொள்முதல் மூலமும் வழங்கப்பட்டுள்ளன.
மாநிலங்கள் மற்றும் யூனியன் பிரதேசங்களிடம் 15.66 கோடிக்கும் மேற்பட்ட  தடுப்பூசி டோஸ்கள் இன்னமும் இருப்பில் உள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1812622
நுகர்வோர் நலன், உணவு மற்றும் பொது விநியோகம் அமைச்சகம்
தமிழகம், கேரளா, ஆந்திரா, உத்தரப் பிரதேசம், ஹரியானா, பஞ்சாப் ஆகிய மாநிலங்களில் செய்யப்படும் நெல் கொள்முதலில் நல்ல முன்னேற்றம் ஏற்பட்டுள்ளது
நடப்பு காரீப் சந்தைக் காலத்தில் , காரீப் பயிர்களை, விவசாயிகளிடமிருந்து குறைந்தபட்ச ஆதரவு விலைக்கு அரசு தொடர்ந்து கொள்முதல் செய்து வருகிறது.
பஞ்சாப், ஹரியானா, உத்தரப் பிரதேசம், தமிழ்நாடு, உத்தரகாண்ட், சண்டிகர், ஜம்மு காஷ்மீர், குஜராத், ஆந்திரப் பிரதேசம் மற்றும் கேரளாவில் நெல் கொள்முதலில் நல்ல முன்னேற்றம் ஏற்பட்டுள்ளது.
இங்கு நவம்பர் 3 வரை 224.70 லட்சம் மெட்ரிக் டன் நெல் கொள்முதல் செய்யப்பட்டுள்ளது. கடந்தாண்டில் இதே காலத்தில் 186.97 லட்சம் மெட்ரிக் டன் நெல் கொள்முதல் செய்யப்பட்டிருந்தது.
கடந்தாண்டைவிட இந்தாண்டு நெல் கொள்முதல் 20.18 சதவீதம் அதிகம். இந்தாண்டில் இதுவரையிலான மொத்த கொள்முதலில், பஞ்சாப் மாநிலத்தில் மட்டும் 158.47 லட்சம் மெட்ரிக் டன் கொள்முதல் செய்யப்பட்டுள்ளது.
நடப்பு காரீப் சந்தை காலத்தில் 18.91 லட்சம் விவசாயிகள் ஏற்கனவே பயனடைந்துள்ளனர். இவர்கள் தங்களது விளைப்பொருட்களுக்கு குறைந்தபட்ச ஆதரவு விலையாக ரூ. 42422.49 கோடி பெற்றுள்ளனர்.
மேலும், மாநிலங்களின் வேண்டுகோள்படி, தமிழ்நாடு, கர்நாடகா, மகாராஷ்டிரா, தெலங்கானா, குஜராத், ஹரியானா, உத்தரப் பிரதேசம், ஒடிசா, ராஜஸ்தான், மற்றும் ஆந்திரப் பிரதேசத்திலிருந்து 45.10 லட்சம் மெட்ரிக் டன் பருப்பு மற்றும் எண்ணெய் வித்துக்கள் ஆதரவு விலையில் கொள்முதல் செய்யவும் ஒப்புதல் வழங்கப்பட்டுள்ளது.
மேலும், ஆந்திரப் பிரதேசம், கர்நாடகா, தமிழ்நாடு மற்றும் கேரளா ஆகிய மாநிலங்களில் இருந்து 1.23 லட்சம் மெட்ரிக் டன் கொப்பரை தேங்காய் கொள்முதல் செய்யவும் அனுமதி வழங்கப்பட்டுள்ளது.
சந்தை விலை, குறைந்தபட்ச ஆதரவு விலையை விட குறைந்தால், மற்ற மாநிலங்களில் பருப்பு மற்றும் எண்ணெய் வித்துக்கள் கொள்முதல் செய்ய, வேண்டுகோள் அடிப்படையில் ஒப்புதல் வழங்கப்படும்.
தமிழ்நாடு, மகாராஷ்டிரா, குஜராத், ஹரியானா ஆகிய மாநிலங்களில் இருந்து, 2020 நவம்பர் 3 வரை 18523.69 மெட்ரிக் டன் பாசி பயறு மற்றும் உளுந்து ஆகியவற்றை 11243 விவசாயிகளிடமிருந்து ரூ.100.11 கோடி குறைந்தபட்ச ஆதரவு விலையில், அரசு நிறுவனங்கள் கொள்முதல் செய்துள்ளன.
இதேபோல், கர்நாடகா மற்றும் தமிழக விவசாயிகளிடமிருந்து 5089 மெட்ரிக் டன் கொப்பரை தேங்காய், ரூ.52.40 கோடி குறைந்தபட்ச ஆதரவு விலையில் கொள்முதல் செய்யப்பட்டுள்ளன.
பஞ்சாப், ஹரியானா, ராஜஸ்தான், மத்தியப் பிரதேசம் மற்றும் தெலுங்கானா ஆகிய மாநிலங்களில் குறைந்த பட்ச ஆதரவு விலையில் பருத்தி கொள்முதல் சுமூகமாக நடந்து கொண்டிருக்கிறது. 2020 நவம்பர் 3 வரை, 147,480 விவசாயிகளிடமிருந்து, 770802 பருத்தி பேல்கள், ரூ.224235 லட்சத்துக்கு கொள்முதல் செய்யப்பட்டுள்ளன.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும் : https://pib.gov.in/PressReleasePage.aspx?PRID=1670079
-----
(Visitor Counter : 101
அறிவியல் மற்றும் தொழில்நுட்பத்துறை
பொருளாதார வளர்ச்சிக்கு அறிவியில், தொழில்நுட்பத்தைப் பயன்படுத்துவது முக்கியம் - தலைமைப் பொருளாதார ஆலோசகர் வேண்டுகோள்
அறிவியல் மற்றும் தொழில்நுட்பத்துறையின் 50-வது ஆண்டை கொண்டாடுவதற்காக சமீபத்தில் இணைய கருத்தரங்குக்கு, அறிவியில் மற்றும் தகவல் தொழில்நுட்பத்துக்கான தேசிய கவுன்சில் ஏற்பாடு செய்திருந்தது. இதில் கலந்து கொண்டு பேசிய அறிவியல் தொழில்நுட்பத் துறை செயலாளர் பேராசிரியர் அசுதோஷ் சர்மா கூறியதாவது:
அறிவியில் தொழில்நுட்பத்தைப் பயன்படுத்தி புதுமை கண்டுபிடிப்பு, புதிய தொடக்கங்கள், புதிய வேலை வாய்ப்பு மற்றும் வளங்களை உருவாக்குதல் போன்றவற்றில் அதிக முக்கியத்துவம் அளிக்க வேண்டும். அறிவியல் மற்றும் தொழில்நுட்பத்தின் அனைத்துப் பிரிவுகளின் திறனையும் மேம்படுத்த அறிவியல் தொழில்நுட்பத்துறை பணியாற்றிக் கொண்டிருக்கிறது. கடந்த 5 ஆண்டுகளில், எங்களது பட்ஜெட் இரு மடங்கு அதிகரித்துள்ளது. அதனால் அறிவியல் மற்றும் தொழில்நுட்ப துறையில் எங்களால் அதிக ஆய்வுகளை மேற்கொள்ள முடிகிறது. புதுமை கண்பிடிப்பு, நாட்டின் வளமான எதிர்காலத்துக்கு பயன்படுகிறது என்று அவர் பேசினார்.
இந்நிகழ்ச்சியில் பேசிய மத்திய அரசின் தலைமைப் பொருளாதார ஆலோசகர் டாக்டர் கிருஷ்ணமூர்த்தி சுப்ரமணியன் கூறுகையில், ‘‘நாட்டின் வளர்ச்சியில் அறிவியல் மற்றும் தொழில்நுட்பத்துறையின் பங்கு பாராட்டத்தக்கது. பொருளாதார வளர்ச்சியில், புதுமை கண்டுபிடிப்பு மிக முக்கியமானது. அதில், இதுவரை நாம் சிறப்பாக செயல்பட்டுள்ளோம். ஆனால், அடுத்த 50 ஆண்டுகளை நாம் எதிர்நோக்கும் போது, நாட்டின் வளர்ச்சிக்கும், செழிப்புக்கும், அறிவியல் தொழில்நுட்பம் மற்றும் புதுமை கண்டுபிடிப்பு ஆகியவற்றை தொழில் நிறுவனங்கள், கொள்கைகளை உருவாக்குபவர்கள் பயன்படுத்த வேண்டும். நாடு சந்திக்கும் பிரச்னைகள் தொடர்பான ஆராய்ச்சிகளை அமல்படுத்த வேண்டும். புதுமை கண்டுபிடிப்பு ஆராய்ச்சியில் பல தோல்விகள் ஏற்படலாம். ஆனால், சாதனைகள் படைப்பதற்கு, சில தோல்விகளைத் தாங்கிக்கொள்ள வேண்டும்’ என்றார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1671407
-----
(Visitor Counter : 167
நிதி அமைச்சகம்
தங்கக் கடன் பத்திரத் திட்டம் 2020-21  - வெளியீட்டு விலை
மத்திய அரசு அறிவிக்கை எண் No.4-B//2020, 13 ஏப்ரல் 2020 தேதியிட்ட தங்கக் கடன் பத்திரங்கள் 2020-21 வரிசை V) ஆகஸ்டு மாதம் 03 முதல் 7-ஆம் தேதி வரை திறந்திருக்கும். இதற்கான செட்டில்மென்ட் தேதி 11 ஆகஸ்டு 2020 ஆகும். இந்திய ரிசர்வ் வங்கி ஜூலை 31, 2020 அன்று வெளியிட்டுள்ள செய்திக் குறிப்பில் தெரிவிக்கப்பட்டுள்ள படி, இந்தப் பத்திரத்தின் வெளியீட்டு விலை சந்தா காலத்தில் கிராம் ஒன்றுக்கு ரூபாய் 5,334  ஆகும்.
மத்திய அரசு, இந்திய ரிசர்வ் வங்கியைக் கலந்தாலோசித்த பிறகு இந்த திட்டத்தில் ஆன்லைன் மூலமாக விண்ணப்பித்து மின்னணு முறை மூலமாக பணம் செலுத்துபவர்களுக்கு 50 ரூபாய்  தள்ளுபடி அளிக்க முடிவு செய்துள்ளது. இதுபோன்ற முதலீட்டாளர்களுக்கு வெளியீட்டு விலை கிராம் ஒன்றுக்கு ரூ 5,284  இருக்கும்.
மத்திய அமைச்சரவை
விண்வெளியை அமைதி நோக்கங்களுக்காகப் பயன்படுத்துவது மற்றும் ஆய்வு செய்வதில் ஒத்துழைப்பதற்கு இந்திய விண்வெளி ஆய்வு நிறுவனம், பொலிவிய விண்வெளி முகமை இடையேயான புரிந்துணர்வு ஒப்பந்தத்திற்கு அமைச்சரவை ஒப்புதல்
பிரதமர் திரு. நரேந்திர மோடி தலைமையில் நடைபெற்ற அமைச்சரவைக் கூட்டத்தில், விண்வெளியை அமைதி நோக்கங்களுக்காகப் பயன்படுத்துவது மற்றும் ஆய்வு செய்வதில் ஒத்துழைப்பதற்கு இந்திய விண்வெளி ஆய்வு நிறுவனம், பொலிவிய விண்வெளி முகமை இடையேயான புரிந்துணர்வு ஒப்பந்தத்திற்குப் பின்னேற்பு ஒப்புதல் அளிக்கப்பட்டது.
இந்தியக் குடியரசுத் தலைவரின் பொலிவியா பயணத்தின்போது, அங்குள்ள சாந்தா க்ரூஸ் டி லா சியராவில். 29.03.2019 அன்று இந்திய விண்வெளி ஆய்வு நிறுவனம் , பொலிவிய விண்வெளி முகமை இடையே இந்தப் புரிந்துணர்வு ஒப்பந்தம் கையெழுத்தானது.
விவரங்கள்:
விண்வெளி அறிவியல், தொழில்நுட்பம், புவியின் தொலையுணர்வு உள்ளிட்ட பயன்பாடுகள்; செயற்கைக்கோள் அடிப்படையில் கடற்பாதையை அறிதல்; விண்வெளி அறிவியல் மற்றும் கோள்கள் கண்டறிதல்; விண்கலம், விண்வெளி மற்றும் நிலம் சார்ந்த செயல்பாடுகள்; விண்வெளி தொழில்நுட்பப் பயன்பாடு போன்ற முக்கிய நலன் சார்ந்த துறைகளில் ஒத்துழைக்க இந்தப் புரிந்துணர்வு ஒப்பந்தம் வகை செய்கிறது.
இஸ்ரோ மற்றும் பொலிவிய விண்வெளி முகமையின் உறுப்பினர்களைக் கொண்டு கூட்டுப் பணிக்குழு அமைக்க இது வகை செய்கிறது. இந்தக் குழு குறிப்பிட்ட காலத்தில் ஒப்பந்தத்தை அமல்படுத்துவதற்கான செயல்திட்டத்தை வகுக்கும்.